**Oznámenie o začatí správneho konania vo veci výrubu drevín –**

**4 ks SMREK PICHĽAVÝ na pozemku registra C-KN parc. č. 665/6**

Podľa § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov Obec Horné Srnie ako príslušný orgán ochrany prírody zverejňuje informáciu o začatí správneho konania vo veci výrubu drevín, v ktorých môžu byť dotknuté záujmy ochrany prírody a krajiny chránené zákonom.

Žiadateľka Mária Stachová , Riečna 427/1, 914 42 Horné Srnie, dňa 11.07.2022 predložila písomnú žiadosť (č. k. 3988/2022) o výrub drevín:

4 ks smrek pichľavý s obvodom kmeňa 130 cm, 100 cm, , 90 cm, 110 cm.

Dreviny rastú v zastavanom území obce na pozemku parc. KN–C č. 665/6, druh pozemku: zastavaná plocha, k. ú. Horné Srnie, vedený na liste vlastníctva č. 483. Vlastníkom pozemku je Mária Stachová.

Žiadosť odôvodnila:

* prerastanie koreňového systému do vodovodnej prípojky,
* narušenie chodníka na pozemku žiadateľa koreňovým systémom,
* pri nepriaznivom počasí možnosť spôsobenia škody korunami stromov na oknách, odkvapovom žľabe, oplechovaní atiky a iných častiach domu .

Uvedeným dňom bolo začaté konanie v predmetnej veci. Za účelom objasnenia veci podľa § 21 a § 38 správneho poriadku bolo nariadené ústne pojednávanie spojené s miestnou obhliadkou, ktoré sa uskutoční 27. júla 2022 o 10.00 hod. so stretnutím pozvaných na parcele 665/6.

Potvrdenie záujmu byť účastníkom v začatom správnom konaní vo veci výrubu drevín je potrebné doručiť písomne na adresu: Obecný úrad Horné Srnie, Družstevná 430/1, 914 42 Horné Srnie. alebo elektronicky na e-mail: urad@hornesrnie.sk v lehote 5 pracovných dní odo dňa zverejnenia tejto informácie.

Zverejnené dňa: 18.07.2022

Kontakt : Ing. Lenka Papierniková

e-mail:lenka.papiernikova@hornesrnie.sk

č. t.: 032 6588 205